मिल्स गोल्डकप : सहलेस अन्तिम चारमा 
सिराहको सहलेस युव क्लब विराटनगरमा जारी तेस्रो मिल्स गोल्डकप फुटबल प्रतियोगिताको सेमिफाइलनमा प्रवेश गरेको छ । उसले सोमबार आयोजक साइनो स्पोर्टिङ क्लब रानी विराटनगरलाई सडनडेथमा ६–५ गोलले निराश पार्दै अन्तिम चारको यात्रा गरेको हो ।
विराटनगर — सिराहको सहलेस युव क्लब विराटनगरमा जारी तेस्रो मिल्स गोल्डकप फुटबल प्रतियोगिताको सेमिफाइलनमा प्रवेश गरेको छ । उसले सोमबार आयोजक साइनो स्पोर्टिङ क्लब रानी विराटनगरलाई सडनडेथमा ६–५ गोलले निराश पार्दै अन्तिम चारको यात्रा गरेको हो ।स्थानीय जुट मिल मैदानमा भएको निर्धातिर समयमा दुवै टिमबाट १–१ गोलको बराबरी खेल खेलेपछि खेलको छिनोफानो टाइब्रेकरबाट गर्दा बराबरी भएपछि खेलको निर्णय सडनडेबाट हुँदा सहलेले बाजी मार्न सफल भयो ।सिराहका यानिक, नवीन न्यौपाने, डेनियल, स्यानगियो,निश्चल ठकुरी र दिपसन राईले गोल गरेका थिए । उसका निश्चल लामाको प्रहार साइनोका गोलकिपर प्रज्वल श्रेष्ठले उत्कृष्ट बचाए । फोफोनाको प्रहार बाहिरियो ।साइनको तर्फबाट असिम राई,सन्जय धिमाल, सागर खड्का, कोमल खवास र सुमन मगरले गोल गरेका थिए । साइनको सागर विक, दोर्जे तामाङ र दिवेश मगरको प्रहार सिरहाका गोलकिपर सागर मगरले उत्कृष्ट बचाउ गर्दै टिमलाई अन्तिम चारको यात्रा गराउँदै उनले म्यान अफ द म्याचको उपाधि थापे ।घरेलु दर्शकको साथ पाएको साइनोले खेल सुरु भएको एक मिनेटमै सन्जय धिमालको गोलको अग्रता लिए पनि १८औं मिनेट सम्म जोगाउन सकेन । खेलको १८औं मिनेटमा सिराहले यानिकको गोलमार्फत खेललाई बराबरीमा ल्याएपछि अन्तिमसम्म विपक्षीलाई दबाबमा राखेर खल्यो । मंगलबार गाईघाट फुटबल क्लब उदयपुर र वीरगञ्ज युनाइटेड फुटबल क्लबबीच प्रतिस्पर्धा हुनेछ ।